cyanic-selkie/wikianc huggingface dataset:
Mawsonin etelänaparetki 1912
Mertzin kuolema ja Mawsonin paluu
Lukemattomien tuskallisten ja ankarien ponnistelujen jälkeen Mawson onnistui palaamaan takaisin tukikohtaan. Aseman läheltä Mawson löysi 29. joulukuuta häntä etsimään lähetettyjen miesten jättämän ruokavaraston. Etsintäretki oli eräässä vaiheessa käynyt kahdeksan kilometrin päässä Mawsonista. Silti Mawsonilla oli vielä vaikea 37 km matka asemalle. Etsijät olivat jättäneet tarvikkeiden sekaan viestin, jossa sanottiin Auroran tulleen talvimajan edustalle. Mawson pääsi ponnistellen jäätikön yli asemasta vain kahdeksan kilometrin päässä olleeseen jääluolaan, jossa oli muun muassa Aurorasta tuodut ananas ja kolme appelsiinia. Oli lähes ihme, että Mawson pääsi hengissä takaisin.
Amyntas Andromeneen poika
Amyntas Andromeneen poika oli makedonialainen sotilas. Hän ja hänen kolme veljeään Simmias, Attalos ja Polemon palvelivat kaikki Aleksanteri Suuren armeijassa. Amyntas oli luultavasti veljeksistä vanhin, koska hän johti Tymfaian maakunnan jalkaväkiosastoa (takseis, noin 1 500 miestä). Gaugamelan taistelussa osastoa johti jostain syysta Amyntaan veli Simmias. Filotaan salajuonioikeudenkäynnin yhteydessä Amyntas puolusti Filotasta. Oikeudenkäynnin jälkeen Amyntasta alettiin syyttää osallisuudesta Filotaan salajuoneen. Filotas ja Amyntas olivat olleet hyviä ystäviä. Amyntasta ei auttanut se, että hänen veljensä Polemon pakeni leiristä oikeudenkäynnin jälkeen. Amyntas sai kuitenkin veljensä ylipuhuttua ja palaamaan armeijan luokse. Tämän jälkeen Aleksanteri vapautti veljekset kaikista syytteistä. Pian tämän jälkeen Amyntas kuoli taistelussa Sogdiassa ja Attalos otti Tymfaian osaston johtoonsa.
Anguilloidei
Anguilloidei on ankeriaskalojen lahkoon (Anguilliformes) kuuluva kalojen alalahko.
Suzhou
Suzhou (toisinaan kirjoitettu Su-chow, Suchow, tai Soochow) on kaupunki Shanghain länsipuolella, Jangtsen alajuoksulla, Taihujärven rannoilla, Jiangsun maakunnassa, Kiinassa.
Ilmasto
Suzhoussa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on melko kuivaa ja viileää. Vuoden keskilämpötila on noin 16 °C ja keskimääräinen sademäärä 970 millimetriä. Heinäkuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on tammikuu, jolloin keskilämpötila on noin 4 °C. Sateisin kuukausi on kesäkuu, jolloin sataa keskimäärin noin 150 millimetriä. Lokakuu puolestaan on kuivin kuukausi. Silloin keskimääräinen sadanta on 32 millimetriä.
Kaupunkikuva
thumb|left|210px|Veneitä yhdessä Suzhoun kanavista thumb|left|210px|Näkymä eräästä Suzhoun puutarhasta Kaupunkia on sanottu 'Kaukoidän Venetsiaksi'. Kaupungissa sijaitsevat perinteiset kiinalaiset puutarhat ovat osaltaan kasvattaneet kaupungin suosiota Kiinan matkailukohteena. Ne ovat Unescon maailmanperintökohde. Kaupungin pagodat edustavat kiinalaista arkkitehtuuria. Suzhou'ta on kutsuttu 'silkin pääkaupungiksi' 900-luvulta alkaen ja kaupunki on edelleen merkittävää silkintuotantoaluetta.
Historia
Suzhou perustettiin Wu-valtion pääkaupungiksi vuonna 514 eaa. Sittemmin kaupunkia ovat hallinneet useat eri kuningaskunnat ja dynastiat. Kaupungin taloudellinen merkitys on ollut suuri jo pitkään siellä tuotettujen tuotteiden, kuten silkin, riisin ja puuvillan takia. Qing-dynastian aikana kaupunkilaiset muodostivat suuren osan maan virkamiehistöstä. 1800-luvun alussa Suzhoun kaupunkiväestön määrä oli arviolta 700 000–1 000 000 ja se oli omana aikanaan maailman suurimpia kaupunkeja. Kaupunki kärsi kuitenkin suuria tuhoja Taiping-kapinan aikana kapinallisten valloitettua sen 1860 ja Qing-dynastian joukkojen vallatessa sen takaisin vuonna 1863. Sodan aikana kaupunki menetti väestöstään kaksi kolmasosaa ja sen jälleenrakennus oli hidasta. Shanghai otti tuolloin Suzhoun aseman paikallisena keskuksena. Tästä huolimatta 1800-luvun lopulla ja 1900-luvun alussa kaupungissa toteutettiin suuriluontoisia nykyaikaistamishankkeita, joihin kuului esimerkiksi länsimainen kaupunkisuunnittelu.
1990-luvulta lähtien kaupungin vanhaa arkkitehtuuria ja kaupunkikuvaa on pyritty suojelemaan ja esimerkiksi yhdeksästä puutarhasta tuli Unescon maailmanperintökohde. 1990-luvun alussa perustettiin myös sittemmin hyvin menestyksekkäiksi osoittautuneet kaksi talousaluetta, Suzhou New Area Industrial Zone ja Suzhou Industrial Park. Tavoitteena oli houkutella 20:n miljardin dollarin sijoitukset alueelle ja luoda 360 000 työpaikkaa molempien tavoitteiden ylittyessä. Kaupunkilaisten elintaso on noussut taloudellisen kehityksen myötä nopeasti. Kehityksen varjopuolina talouden kasvu on myös osaltaan vaikuttanut korruptioon. Esimerkiksi vuonna 2008 kaupungin entinen varapormestari ja kaupunkirakentamisesta vastannut Jiang Renje tuomittiin lahjusten ottamisesta 108,67 miljoonan renminbin edestä.
Hallinto
Suzhou on prefektuuritason kaupunki. Piirikuntatasolla kaupunki jakautuu yhdeksään osaan: viiteen kaupunkipiiriin (Gusu, Huqiu, Wuzhong, Xiangcheng ja Wujiang) ja neljään piirikuntatason kaupunkiin: Changshu, Taicang, Kunshan ja Zhangjiagang. Kaupunkipiirin sisällä toimivia erityistalousalueita ovat Suzhoun teollisuuspuisto Gusun piirissä ja Suzhoun uusi piiri Huqiun piirissä.
Vesiliikenne
Keisarinkanava kulkee Suzhoun kaupungin halki. Kaupungissa on erittäin merkittävä satama: vuonna 2002 hallintoalueen Jangtsen varrelle sijoittuneet satamat yhteenliittämällä muodostettu Suzhoun satama on maailman suurin jokisatama. Vuoden 2011 rahtimäärällään se oli yksi maailman kymmenestä suurimmasta satamasta, kun sisämaanliikenne lasketaan mukaan eikä tarkastella vain ulkomaan rahtitilastoja.
Raideliikenne
Suzhoun metro kattaa kaksi linjaa: itä-länsi akselin linja 1 ja pohjoiselta juna-asemalta etelään kulkeva linja 2. Suzhoussa on suurnopeusratojen Shanghai–Hangzhou ja Peking–Shanghain väliasemat.
Jovenel Moïse
Jovenel Moïse [ʒovɛnɛl mɔiz] (26. kesäkuuta 1968 Trou-du-Nord, Haiti – 7. heinäkuuta 2021 Pétion-Ville, Haiti) oli haitilainen liikemies ja poliitikko, joka nousi vuonna 2017 Haitin presidentiksi. Hänellä ei ollut aiempaa kokemusta politiikasta, mutta hän oli presidentti Michel Martellyn valitsema seuraajaehdokas. Moïse oli tehnyt uraa liike-elämässä ja perustanut useita yrityksiä. Hänen maatalousprojektinsa loi Haitiin tuhansia uusia työpaikkoja, mutta hänet murhattiin 7. heinäkuuta 2021.
Nuoruus ja opiskelu
Jovenel Moïse syntyi vuonna 1968 Trou-du-Nordissa. Hänen isänsä Etienne Moïse oli mekaanikko ja maanviljelijä ja hänen äitinsä Lucia Bruno ompelija. Moïset muuttivat heinäkuussa 1974 Port-au-Princeen, missä Jovenel kävi koulunsa.
Moïse kävi haitilaista yksityistä Quisqueya-yliopistoa, missä hän opiskeli politiikan tutkimusta. Hän muutti vuonna 1996 Port-de-Paix’hen tavoitteenaan kehittää Haitin takamaita.
Liikemiehenä
Moïse perusti Port-de-Paix’ssä ensimmäisen yrityksensä JOMAR Auto Partsin. Samana vuonna hän perusti 10 hehtaarin kokoisen banaanitilan Nord-Ouestin departementtiin. Moïse tajusi pian alueen vesiongelman ja alkoi tutkimaan ratkaisua pulmaan. Hän teki yhteistyötä portauprinceläisen Culligan-nimisen yrityksen kanssa ja aukaisi vuonna 2001 vedenkäsittelylaitoksen, joka jakaa juomavettä Nord-Ouestissä ja Nord-Estissä.
Moïse liittyi vuonna 2004 Nord-Ouestin kauppa- ja teollisuuskamariin, ja hänet valittiin pian kamarin presidentiksi. Hänestä tuli myöhemmin koko Haitin kauppa- ja teollisuuskamarin pääsihteeri, ja vuonna 2007 hän oli perustamassa Haitian Energy Companyä ja vuonna 2012 Agrtirans-yritystä, joka loi Haitin ensimmäisen maatalouden vapaakauppa-alueen. Agritansin avulla luotu Nourribio-projekti on työllistänyt melkein 3 000 ihmistä suoraan.
Nousu presidentiksi
Moïsella ei ollut minkäänlaista poliittista kokemusta, kun Haitin presidentti Michel Martelly valitsi hänet vuonna 2015 perustamansa Haitin Tèt Kale -puolueen presidenttiehdokkaaksi. Moïse lupasi kampanjassaan tukea Haitin koulutusta, terveydenhuoltoa, energiauudistusta, luoda kestäviä työpaikkoja, suojella ympäristöä ja kehittää maasta ekoturismin ja maatilamatkailun kohdemaan.
Moïse voitti lokakuun 2015 presidentinvaalien ensimmäisen kierroksen. Toista kierrosta siirrettiin useaan kertaan, kun vastustajat valittivat petoksesta, vaikka kansainväliset tarkkailijat pitivätkin vaaleja reiluina. Useiden peruutusten jälkeen vaalikomissio päätti uusien vaalien järjestämisestä. Marraskuun 2016 vaaleissa Moïse sai jo ensimmäisella kierroksella noin 55 prosenttia äänistä. Lähin vastustaja Jude Célestin jäi 19,5 prosenttiin. Moïse aloitti virkakautensa helmikuussa 2017. Oppositio kuitenkin edelleen kyseenalaisti vaalituloksen rehellisyyden ja järjesti virkaanastujaistenkin yhteydessä mielenosoituksia parlamenttitalon edessä.
Haitin presidenttinä
Levottomuudet ja epävakaus Haitissa ovat jatkuneet ajoittain kärjistyen. Syyskuussa 2019 levottomuudet taas kiihtyivät; protestoijat valtasivat poliisiaseman ja ryöstelivät kauppoja. Presidentti Jovenel Moisen eroa vaadittiin. Kesäkuussa 2019 Haitin korkein hallinto-oikeus oli julkaissut raportin, jonka mukaan presidentti Moise oli ollut keskeinen henkilö Venezuelasta saatujen kehitysapurahojen väärinkäytössä. Presidentti kiisti korruption ja kieltäytyi eroamasta sanoen, ettei suostu jättämään maataan "aseellisten jengien ja huumekauppiaiden haltuun.
Heinäkuussa 2019 Moïse nimesi maan pääministeriksi Fritz-William Michelin, joka oli jo neljäs pääministeri Moisen tuolloin vasta kaksi ja puoli vuotta kestäneen valtakauden aikana. Edellinen pääministeri oli eronnut, koska ei saanut hallitukselleen maan parlamentin hyväksyntää.
Kuolema
Moïse surmattiin kotonaan 7. heinäkuuta 2021. Haitin pääministeri Claude Joseph vahvisti Jovenel Moïsen kuoleman. Presidentti Moïse ammuttiin kotiinsa, ja hän kuoli saamiinsa vammoihin. Hänen vaimonsa Martine Moïse haavoittui.
Haitin turvallisuusjoukot saivat osan tekijöistä kiinni seuraavana päivää murhasta. Poliisijohtajan mukaan poliisit joutuivat kiinniotettaessa tulitaisteluun, jossa neljä epäiltyä kuoli. Kaksi heistä saatiin kiinni. Haitin Washingtonin-suurlähettilään Bocchit Edmondin mukaan surmaajat olivat esittäytyneet Yhdysvaltain huumepoliisin DEA:n agenteiksi. Haitin pääministeri Claude Joseph puolestaan sanoi surmaajien olleen ulkomaalaisia.
Gastriini
Gastriinia on kahta eri muotoa, 17 aminohapon pitkä G-17 ("pikkugastriini") sekä 34 aminohapon mittainen G-34 ("iso gastriini"). Näistä G-34:ää erittyy vain pohjukaissuolesta. Gastriini on rakenteeltaan läheistä sukua ruuansulatuskanavan toimintaan niin ikään osallistuvalle kolekystokiniinille, vaikka ne eroavatkin vaikutuksiltaan.
Gastriinin eritys voi häiriintyä haiman kasvaimen seurauksena, jolloin puhutaan Zollinger–Ellisonin oireyhtymästä. Oireyhtymässä vialliset haimasolut erittävät liikaa gastriinia, minkä johdosta mahanesteen jatkuva liikahappamuus aiheuttaa mahahaavoja.
Gastriinin erityksen säätely
Ruuan aiheuttamat näkö-, haju- ja makuaistimukset sekä ruoan pureskelu saavat aikaan hermoimpulssien kulkeutumisen keskushermostoon, josta puolestaan lähtee kiertäjähermoa pitkin hermoimpulsseja ruuansulatuskanavaan. Kiertäjähermosta tulevat hermoimpulssit lisäävät gastriinin eritystä mahan porttiosasta ja pohjukaissuolesta. Kun mahalaukkuun saapuu ravintoa, pepsiini pilkkoo proteiinia peptideiksi ja aminohapoiksi, jotka stimuloivat suoraan G-soluja erittämään gastriinia. Mahalaukun venyessä ruoasta myös hermosto signaloi G-soluja lisäämään gastriinin eritystä. Gastriini erittyy sekä solujen lähiympäristöön että verenkiertoon, josta se palaa mahalaukun seinämän soluihin. Näin ruoan päätyminen mahalaukkuun saa aikaan pitkäkestoisen mahanesteen erityksen.
Gastriini vaikuttaa mahalaukun epiteelin parietaalisoluihin sekä suoraan että epäsuorasti. Suorassa vaikutusreitissä gastriini sitoutuu parietaalisolun solukalvon CCK-reseptoriin. Epäsuorassa reitissä gastriini puolestaan sitoutuu ECL-solujen gastriinireseptoreihin. Tämän seurauksena ECL-solut vapauttavat histamiinia, joka sitoutuu parietaalisolujen histamiinireseptoreihin voimistaen suolahapon eritystä.
Kun mahalaukun pH laskee riittävästi, gastriinin eritys vähenee negatiivisen palautekytkennän myötä. Mahalaukun epiteelin D-solut aistivat vetyionien kasvaneen pitoisuuden suoraan ja alkavat erittää somatostatiinia, joka sitoutuu G-solun reseptoriin ja estää gastriinin erityksen. Tämän seurauksena happaman mahanesteen eritys vähenee ja pH pääsee tasoittumaan. Somatostatiinia erittyy myös haiman saarekkeiden δ-soluista sekä hypotalamuksen neuroneista.
Myös pohjukaissuoleen saapuvat rasvahapot laskevat gastriinin eritystä. Ohutsuolen alkuosan enteroendokriinisolut erittävät rasvahappojen vaikutuksesta GIP:tä ja kolekystokiniinia, jotka saavat mahalaukun solut hillitsemään gastriinin eritystä.
Elmer Rice
thumb|upright|Elmer Rice Elmer Rice (alkujaan Elmer Leopold Reizenstein, 28. syyskuuta 1892 New York – 8. toukokuuta 1967 Southampton, Englanti) oli yhdysvaltalainen näytelmäkirjailija, teatteriohjaaja ja elokuvakäsikirjoittaja. Hänet tunnetaan parhaiten näytelmästään The Adding Machine (1923, suom. Laskukone). Hän sai Pulitzer-palkinnon New Yorkin vuokrataloelämää kuvaavasta näytelmästä Street Scene (1929, suom. Katu).
Ricen isoisä oli ollut poliittinen aktivisti Saksassa Euroopan hullun vuoden 1848 levottomuuksissa. Niiden jälkeen hän lähti siirtolaiseksi Yhdysvaltoihin, ryhtyi liikemieheksi ja vietti eläkepäiviään Elmer Ricen kodissa. Pojasta ja isoisästä tuli toisilleen hyvin läheiset, ja Elmer Rice omaksui isoisänsä liberaaleja, ateistisia ja pasifistisia aatteita ja kieltäytyi muun muassa juutalaispoikien perinteisestä bar mitsvasta. Myös isän veli asui taloudessa ja tuli hyvin toimeen Elmer-pojan kanssa. Isäänsä Elmer Ricella oli sen sijaan etäisempi suhde. Poika luki paljon ja onkin sanonut, ettei mikään ole ollut hänen elämässään ratkaisevampaa kuin kirjastokortin hankinta.
Isän sairastuttua Elmer joutui jättämään high schoolin kesken, mutta opiskeli itsenäisesti ja pääsi opiskelemaan oikeustiedettä. Hän ei pitänyt siitä mutta valmistui kuitenkin ja toimi pari vuotta lakimiehenä. Oikeussalidraamoista tulikin Ricen erikoisala näytelmäkirjailijana, ja muissakin hänen teoksissaan ilmenee kyyninen asenne lainkäyttäjiä kohtaan.
Fred Harrisin kanssa kirjoitettu murhamelodraama On Trial on ilmeisesti ensimmäinen amerikkalaisnäytelmä, joka käyttää käänteistä kronologiaa: tapahtumat etenevät siinä lopusta alkuun. Näytelmästä tuli menestys useissa maissa, ja se sovitettiin elokuvaksi vuosina 1917, 1928 ja 1939.
thumb|left| Elmer Rice (keskellä) allekirjoittamassa elokuvasopimusta näytelmästään Counsellor at Law. Ricen neljä seuraavaa näytelmää eivät menestyneet mainittavasti, mutta vuonna 1923 kantaesitetty, rohkean ekspressionistinen, parissa viikossa kirjoitettu The Adding Machine onnistui erinomaisesti. Siinä tylsä kirjanpitäjä Mr. Zero huomaa tulevansa korvatuksi laskukoneella, tulee hulluksi ja tappaa esimiehensä. Hän pääsee taivaaseen vain huomatakseen, että hänet todetaan sielläkin turhaksi taivaan organisaatiossa ja lähetetään takaisin maan päälle. Philip Moellerin ohjaaman alkuperäistuotannon rooleissa nähtiin Dudley Digges ja Edward G. Robinson. Vuonna 2007 yli 80-vuotiaasta näytelmästä tehtiin off-Broadway-musikaali The Adding Machine.
Ricen näytelmiä 1930-luvulla olivat The Left Bank (1931), komedia amerikkalaisesta materialismia paossa Pariisissa, ja realistinen lakimieskuvaus Counsellor-at-Law (1931). Samalla vuosikymmenellä Rice kirjoitti myös kaksi romaania ja toimi menestyksellä Hollywood-käsikirjoittajana, vaikka monet elokuvamogulit pitivät häntä yhtenä ”niistä itärannikon vasemmistolaisista”.
1930-luvun lamasta kertova, kapitalisminvastainen We, the People (1933, suom. Me, kansa) oli Ricelle itselleen tärkeä tuotanto mutta sai huonot arvostelut. Vuonna 1932 Rice teki matkan Neuvostoliittoon ja Saksaan, jossa kuuli Hitlerin and Göbbelsin puhuvan. Matka tuotti materiaalia hänen seuraaviin teoksiinsa Judgement Day (1934, suom. Tuomionpäivä) ja Between Two Worlds (1934). Molemmat näytelmät menestyivät huonosti, ja Rice palasi 1937 Broadwaylle kirjoittamaan ja ohjaamaan näytelmiä uudelle Playwrights' Producing Companylle, jonka hän oli perustanut Maxwell Andersonin, S. N. Behrmanin, Sidney Howardin ja Robert E. Sherwoodin kanssa. Ricen myöhemmistä näytelmistä menestynein oli Dream Girl (1945). Ricen viimeiseksi näytelmäksi jäi Cue for Passion (1958), moderni psykoanalyyttinen muunnelma Hamlet-tarinasta. Eläkevuosinaan Rice kirjoitti ristiriitaisen vastaanoton saaneen teoksen Yhdysvaltain teatterielämästä The Living Theatre (1960) sekä seikkaperäisen omaelämäkerran Minority Report (1964).
Rice oli naimisissa 1915–1942 Hazel Levyn kanssa, ja he saivat kaksi lasta. Ricen toinen vaimo oli näyttelijä Betty Field, jonka kanssa hän ehti saada kolme lasta ennen heidän eroaan 1956. Rice asui loppuvuosinaan Stamfordissa Connecticutin osavaltiossa. Hän kuoli ollessaan matkalla Englannissa kolmannen vaimonsa Barbaran kanssa 1967.
Menestysnäytelmillään ja -käsikirjoituksillaan ansaitsemillaan varoilla Rice muun muassa keräsi merkittävän taidekokoelman, jonka nimiin kuuluivat Picasso, Braque, Rouault, Léger, Klee ja Modigliani.
Priti Patel
Patel syntyi intialaiseen perheeseen, jonka suku oli muuttanut Gujaratista Ugandaan. Perhe asettui Englantiin, kun diktaattori Idi Amin oli karkottanut Ugandan aasialaiset Britannian entisestä siirtomaasta 1970-luvulla.
Ura
Patel opiskeli Keelen yliopistossa ja Essexin yliopistossa. Hänet valittiin kansanedustajaksi parlamentin alahuoneeseen Withamin vaalipiiristä vuonna 2010 ja uudelleen vuosina 2015 ja 2017. Patel toimi David Cameronin hallituksessa työllisyysministerinä vuosina 2015–2016. Hän kampanjoi Ison-Britannian EU-eron puolesta. EU-kansanäänestyksen jälkeen uusi pääministeri Theresa May nimitti hänet kehitysyhteistyöministeriksi.
Patel joutui eroamaan tehtävästään kehitysyhteistyöministerinä 8. marraskuuta 2017, kun kävi ilmi, että hän oli käynyt lomamatkallaan pääministerin ja hallituksen tietämättä tapaamassa Israelin johtoa. Israelin tukijana tunnettu Patel ehdotti matkansa jälkeen, että Britannia ohjaisi kehitysyhteistyövarojaan Israelin armeijalle käytettäväksi humanitaariseen apuun Israelin miehittämällä Golanin ylängöllä. Britannia ei tunnusta Israelin oikeutta hallita Golania.
Kaupunginviskaali
Kaupunginviskaali oli virallisten syyttäjien virkanimike Suomen niin sanotuissa vanhoissa kaupungeissa, joissa toimi raastuvanoikeus. Aluksi kaupunginviskaali oli kunnan virkamies, mutta vuonna 1978 myös vanhojen kaupunkien oikeudenhoito valtiollistettiin. Sittemmin 1990-luvulla kaupunginviskaaleista tuli kihlakunnansyyttäjiä.
Triin Aljand
Triin Aljand (s. 8. heinäkuuta 1985 Tallinna, Viron SNT, Neuvostoliitto) on virolainen uimari. Hän edustaa seuratasolla Keila Swimclubia.
Aljandin veli Martti Aljand on myös olympiatason uimari ja arvokisamitalisti. Sisarusten isoäiti Ulvi Voog (o.s. Indrikson) ui Neuvostoliiton joukkueessa Rooman kesäolympialaisissa 1960.
Mary Renault
Mary Renault (syntyjään Eileen Mary Challans; 4. syyskuuta 1905 Forest Gate, Essex – 13. joulukuuta 1983 Kapkaupunki) oli englantilainen kirjailija, joka on tunnettu erityisesti antiikin Kreikkaan sijoittuneista historiallisista romaaneistaan. Hän oli yksi ensimmäisistä maailmanlaajuista yleisöä saavuttaneista kirjailijoista, joiden romaanien keskeisissä rooleissa oli homoseksuaaleja. Renaultilta on suomennettu teos Kuninkaan on kuoltava (The King Must Die, 1958), joka kertoo tarinan myyttisestä Theseuksesta.
Elämä
Renault opiskeli Oxfordin yliopiston vain naisopiskelijoille tarkoitetussa St Hugh’s Collegessa, jossa hänen opettajiinsa kuului muiden muassa J. R. R. Tolkien. Vuonna 1928 Renault valmistui oppilaitoksesta englanninkielisen kirjallisuuden tutkinnon suorittaneena. Myöhemmin hän valmistui sairaanhoitajaksi ja työskenteli vuosien ajan sairaalassa. Työssään Renault tapasi toisen sairaanhoitajan Julie Mullardin, josta tuli hänen elämänkumppaninsa. Renault ei koskaan mennyt naimisiin eikä saanut lapsia. Hänen esikoisteoksensa Purposes of Love julkaistiin vuonna 1939. Renault muutti 1940-luvun lopussa Etelä-Afrikkaan, jossa hän kirjoitti pääosan kirjallisesta tuotannostaan.
Marcos Ligato
Marcos Ligato (22. marraskuuta 1977) on argentiinalainen ralliautoilija, joka nykyisin kilpailee lähinnä kotimaansa kansallisessa sarjassa.
Jäätikön ääri
Jäätikön ääri on Olli Heikkosen vuonna 2007 ilmestynyt kolmas runokokoelma.
Risto Aaltonen
Risto Kalevi Aaltonen (16. maaliskuuta 1939 Helsinki – 8. maaliskuuta 2021 Porvoo ) oli suomalainen näyttelijä ja teatteriohjaaja.
Aaltonen on nähty monissa elokuvissa, joista tunnetuimpia lienevät Leikkikalugangsteri, Uuno Turhapuro menettää muistinsa, V2 – Jäätynyt enkeli ja Emmauksen tiellä.
Aaltonen on haudattu Malmin hautausmaalle Helsinkiin.
Influenssarokote
Influenssarokote on influenssan torjumiseen ja haittojen vähentämiseen tarkoitettu rokote. Suomessa käytetään pistoksena otettavaa inaktivoitua influenssarokotetta, jossa vaikuttavana aineena on influenssaviruksen pintarakenteita sekä 2-6 -vuotiaille lapsille nenäsumutteena annettavaa rokotetta, jonka vaikuttavana aineena on heikennettyjä influenssaviruksia.
Suomessa influenssarokote kuuluu joillekin riskiryhmille verovaroilla maksuttomasti tarjottaviin rokotteisiin (mm. 65 vuotta kyseisenä vuonna täyttävät ja sitä vanhemmat, sekä tiettyjä perussairauksia sairastavat). Muut voivat hankkia rokotetta reseptillä apteekista omalla kustannuksellaan
frame|Influenssaviruksen malli [[NIH.]]
Liikkeellä olevien influenssavirusten kannat vaihtelevat vuosittain. Influenssarokotteen katsotaan tämän vuoksi antavan suojaa vain noin vuoden ajaksi ja vain tietyille varianteille. Maailman terveysjärjestö WHO koordinoi vuosittain arvion siitä, minkä vanhojen viruskantojen arvellaan todennäköisimmin muistuttavan seuraavan kauden viruskantaa. Arvion perusteella valitaan, mihin kantoihin kuuluvia influenssaviruksia rokotteen valmistuksessa käytetään.
Historiaa
Löydettyään influenssa B -viruksen 1940 Francis kehitti ensimmäisen kolmevalenttisen influenssarokotteen, joka sisälsi kahta A-viruskantaa ja yhtä B-viruskantaa. Rokote otettiin massatuotantoon ja lisensioitiin käyttöön toiseen maailmansotaan osallistuvilla amerikkalaissotilailla vuonna 1945. Tällainen tapettuihin viruksiin perustuva rokote säilyi standardina Neuvostoliiton ulkopuolella 1990-luvulle saakka. Sen etuna oli teho ja turvallisuus, mutta ongelmana suojan lyhyt kesto.
Influenssarokote epäonnistui tarjoamaan suojaa vuoden 1947 epidemian aikana, ja osoitti todelliseksi jo 1930-luvulla esitetyn arvion, että jokin taudinaiheuttaja saattaisi muunnella niin paljon, ettei rokote enää toimikaan kaikkiin muotoihin. Tämän vuoksi influenssaviruskantojen muuttumista seurataan nykyäänkin aktiivisesti ympäri maailmaa. Rokotteen pettäminen oli sinänsä rajallinen ongelma, sillä rokote oli tuolloin saatavilla vasta sotilaille. Riskiryhmiin kuuluneiden siviilien rokotukset aloitettiin Yhdysvalloissa 1960. Amerikkalaislapsille rokotetta alettiin tarjota niinkin myöhään kuin 2004.
Alusta asti on ollut tiedossa, että elävään influenssavirukseen perustuvat rokotteet ovat inaktivoituihin viruksiin perustuvia tehokkaampia sekä antavat laajemman ja pitkäaikaisemman suojan. Ongelmana on kuitenkin ollut, kuinka estää rokotteen saajan sairastuminen. 1990-luvulla teknologia mahdollisti turvallisten elävien viruskantojen kehittämisen. Toistaiseksi näistä viruskannoista käyttöön on hyväksytty vasta Hunein Maassaabin kehittämä kylmäadaptoitu influenssavirus, jota hyödyntävä rokote tuli Yhdysvalloissa markkinoille 2003. Kylmäadaptoitu elävä virus voidaan antaan nenäsumutteena, sillä virus ei kykene infektoimaan soluja syvemmällä hengitysteissä. Viruksen vuotuinen vaihtelu toteutetaan hyödyntämällä reassortaatiota, jossa kausi-influenssavirusten pintaproteiineja koodaavat geenit ympätään heikennettyyn viruskantaan. Nenäsumuterokote on käytännössä osoittaunut tehokkaaksi erityisesti pienillä lapsilla.
Rokote
Influenssarokotteen valmistajia on useita, mutta kaikki rokotteet sisältävät saman, WHO:n asiantuntijaryhmän tulevaa influenssakautta varten antaman ohjeistuksen mukaisen koostumuksen. Nykyisin käytetään ns. nelivalenssisia rokotteita, joiden koostumuksessa on kaksi A-viruskantaa ja kaksi B-viruskantaa. Koska rokotteen valmistus kestää noin puoli vuotta, rokotteeseen käytettävät viruskannat valitaan pohjoista pallonpuoliskoa varten helmikuussa ja eteläistä pallonpuoliskoa varten lokakuussa. Viruskantojen valinta onnistuu yleensä hyvin, mutta joskus influenssavirus voi muuntua odottamattomalla tavalla, jolloin rokotteen teho jää odotettua heikommaksi. Aikuisväestössä influenssarokotteen teho on keskimäärin 70–80 %, vanhuksilla jonkin verran heikompi. Rokottaminen kuitenkin estää jopa 50 % sairaalahoitoa vaativista tapauksista ja jopa 60 % kuolemista. Lapsilla ne ehkäisevät merkittävästi influenssaan liittyviä korvatulehduksia.
Adjuvanttia (yleensä MF59 tai AS03) sisältävien rokotteiden käynnistämä vasta-ainetuotanto on selvästi adjuvantittomia rokotteita parempi. Pienillä lapsilla nenäsumutteena annettava, heikennettyjä eläviä viruksia sisältävä rokote on osoittautunut huomattavasti pistoksena annettavaa tehokkaammaksi. Suomessa käytetyissa rokotteissa virukset on inaktivoitu eikä rokotteesta ole mahdollista saada tartuntaa. Yhdysvalloissa käytetään tehokkaita, elävää virusta sisältäviä rokotteita, mutta näillä ei ole myyntilupaa Euroopassa
Useimmissa influenssarokotteissa käytettävät virukset on kasvatettu kananmunissa. Tämän vuoksi rokote saattaa sisältää erittäin pieniä määriä kananmunan albumiinia. Useimmat kananmunalle allergiset voivat kuitenkin ottaa rokotteen. Nenäsumutteena annettavaa rokotetta ei tule antaa yli 18-vuotiaille, salisyylihapolle allergisille eikä immuunipuutteisille.
Influenssarokote annetaan pistoksena lihakseen tai ihon alle. Rokotteen tilavuus on 0,5 ml kaikille rokotettaville. Pienten lasten ensimmäisen influenssarokotuksen kohdalla voidaan antaa tehoste noin kuukauden kuluttua ensimmäisestä pistoksesta. Koska rokotteista yleensä on pulaa, tehostetta ei kuitenkaan suositella annettavaksi. Jos tehoste on annettu kerran, sitä ei anneta enää myöhempinä vuosina. Rokotteen antama suoja muodostuu noin kahden viikon kuluessa pistoksesta.
Rokotteen hyödyt
Influenssarokote on paras suoja influenssaa vastaan. Se vähentää vakavan influenssa ilmaantuvuutta, influenssan aiheuttamia kuolemia ja sairaala- sekä laitoshoitoja. Rokote vähentää influenssan aiheuttamia jälkitauteja esimerkiksi korvatulehduksia, keuhkoputkentulehduksia, keuhkokuumeita sekä sydäninfarkteja ja aivoverenkierron häiriöitä.
Influenssaa vastaan rokotetuilla lapsilla on noin kolmannes vähemmän korvatulehduksia kuin rokottamattomilla.
Suoja sydänkohtauksilta
Ainoan meta-analyysin mukaan (BMJ) influenssarokotus suojaa sydänkohtauksilta myös terveitä nuorempia ihmisiä, ei vain riskiryhmiä eli iäkkäitä ja sepelvaltimotaudista kärsiviä. Rokote pienentää riskiä yhtä paljon kuin verenpaine- tai kolesterolilääkkeet mutta on halvempi ja helpompi ehkäisykeino, joten tutkijat ehdottavat sen käyttämistä. Sydänkohtaus on yleisimpiä kuolinsyitä länsimaissa. Influenssa puolestaan lisää sydänkohtauksen riskiä.
Haittavaikutukset
Influenssarokotteet ovat olleet markkinoilla jo kauan ja osoittautuneet hyvin siedetyiksi ja turvalliksi. Paikallisreaktioita esiintyy influenssarokotteilla saman verran kuin lumerokotteen saaneilla. Pienellä osalla influenssarokotteen saajista voi ilmetä haittavaikutuksia, mutta ne ovat yleensä ohimeneviä. Pistoksena annettavan influenssarokotteen jälkeen rokotuskohta saattaa punoittaa ja aristaa. Nenäsumutteena annettavan rokotteen jälkeen nenä voi olla tukkoinen ja nuhainen.
Influenssarokotteiden viruskannat
Suomessa aikuisille käytetyt influenssarokotteet ovat kananmunissa tuotettuja nelivalentteja influenssarokotteita, joissa on kaksi influenssa A viruskantaa ja kaksi influenssa B viruskantaa. Kaiken ikäisille kuuden kuukauden iästä alkaen jaettava, pistettävä influenssarokote on kauppanimeltään Vaxigrip Tetra. Nenäsumutteena annettava Fluenz Tetra -rokote on pistettävän rokotteen vaihtoehtona 24 kuukauden-6 vuoden ikäisille lapsille.
Kauden 2023-2024 rokote
Pohjoisen pallonpuoliskon talvikaudelle 2023-2024 kolmivalentteihin kananmunassa tuotettuihin rokotteisiin on valittu :
ja nelivalentteihin edellämainittujen lisäksi:
Kauden 2021-2022 rokote
Pohjoisen pallonpuoliskon talvikaudelle 2021-2022 nelivalentteihin kananmunassa tuotettuihin rokotteisiin on valittu:
Kauden 2020-2021 rokote
Pohjoisen pallonpuoliskon talvikaudelle 2020-2021 nelivalentteihin kananmunassa tuotettuihin rokotteisiin on valittu:
AEL
thumb|270px|AEL:n tiloja Helsingin [[Malminkartano|Malminkartanossa (2008).]] AEL (Ammattienedistämislaitossäätiö AEL sr, aiemmin Ammatinedistämislaitos) oli suomalainen tekniikan ammatillista koulutusta tarjoava yritys. Se koulutti teollisuuden ja teknisten palvelutoimialojen ammattilaisia, asiantuntijoita ja esimiehiä.
Tammikuussa 2020 AEL ja Amiedu yhdistyivät Taitotaloksi.
AEL tarjosi yrityksille kehittämis- ja koulutuspalveluja sekä avoimia ja yrityskohtaisia koulutuksia. AEL:ssä sai suorittaa eri alojen näyttötutkintoja. Valikoimassa oli yli 60 valinnaista näyttötutkintoa.
Toimipisteet
AEL:n päätoimipaikka oli Helsingissä, jonka yhteydessä toimi myös AEL:n hotelli. Muut toimipisteet sijaitsevat Oulussa ja Tampereella.
Historia
10. marraskuuta 1922 perustettiin Ammatinedistämislaitos Viktor Julius von Wrightin aloitteesta. Perustajayhteisöt olivat Suomen Työnantajain Keskusliitto, Suomen teollisuusvaltuuskunnan keskuskomitea (myöhemmin Käsi- ja Pienteollisuuden Keskusliitto) ja Maataloustuottajain Keskusliitto. 1920-luvulla koulutus keskittyi uuteen maatalousteknologiaan sekä auton- ja traktorinkorjaukseen. Vuosina 1922–1987 kaikki Suomen autokoulunopettajat koulutettiin AEL:ssä. 1940-luvulla AEL osallistui sotainvalidien uudelleenkoulutukseen ja koulutti työvoimaa konepajateollisuuteen, joka tarvitsi runsaasti uusia työntekijöitä sotakorvausten maksamiseksi.
Vuonna 1991 Ammatinedistämislaitoksen viralliseksi nimeksi tuli AEL. Vuonna 1993 siihen liittyi Insinöörijärjestöjen koulutuskeskus Insko. AEL:n koulutustoiminta sai ISO 9001 -laatusertifikaatin vuonna 1994 Pohjoismaiden ensimmäisenä koulutuslaitoksena. Vuonna 2016 AEL Oy sulautui Ammattienedistämislaitossäätiö AEL sr:öön.
Tammikuussa 2020 AEL ja Amiedu yhdistyivät Taitotaloksi.
RN Gabbiano
RN Gabbiano oli Italian kuninkaallisen laivaston vuonna 1942 valmistunut Gabbiano-luokan korvetti. Toisen maailmansodan jälkeen alus jatkoi palvelustaan uudelleen luoduissa Italian merivoimissa Marina Militaressa.
Valmistus
Alus tilattiin Vottrista Cerusalta, missä köli laskettiin 14. tammikuuta 1942. Alus laskettiin vesille 23. kesäkuuta ja liitettiin laivastoon vielä samana vuonna 3. lokakuuta.
Palvelus
Alus liitettiin palvelukseen otettaessa Trapaniin 3. sukellusveneentorjuntaryhmän 1. korvettilaivueeseen. Tammikuusta 1943 alus oli saattuepalveluksessa suojaten Tunisiaan matkanneita saattueita. Ennen Italian antautumista se oli tehnyt kaikkiaan 102 erilaista tehtävää, joista kahdeksantoista sukellusveneentorjunta- ja 22 saattuetehtäviä. Alus osallistui sukellusvene HMS Sahibin upottamiseen. Sodan aikana alus matkasi kaikkiaan 14 383 merimailia eli luokkansa pisimmän matkan.
Italian antautuessa 1943 alus oli Palermossa ja joutui karkottamaan neljä Saksan laivaston alusta ennen pääsyään Maltalle. Alus suojasi tämän jälkeen Bizertan ja Algerin välisiä saattueita.
Alus poistettiin laivastoluettelosta 1974.
Brody Jenner
Sam Brody Jenner (s. 21. elokuuta 1983 Los Angeles, Kalifornia ) on yhdysvaltalainen televisiopersoona. Hän tuli tunnetuksi MTV:n tositv-ohjelmasta The Hills.
Brody Jenner on olympiavoittaja Caitlyn Jennerin ja näyttelijä Linda Thompsonin poika. Brandon Jenner, Burt Jenner, Casey Jenner, Kendall Jenner ja Kylie Jenner ovat hänen sisaruksiaan. Hän on seurustellut kanadalaisen pop-rock laulaja Avril Lavignen kanssa.
Pohjanlampi (Jyväskylä)
Pohjanlampi on Keski-Suomessa Jyväskylän Kuokkalassa sijaitseva lampi.
Maantietoa
Lammen pinta-ala on 1,1 hehtaaria, se on 450 metriä pitkä ja 100 metriä leveä. Se sijaitsee Kuokkalanpellon asuinalueella eikä siinä ei ole kartan mukaan saaria. Lammen rantaviivan pituus on 750 metriä ja sen rannat ovat lehtometsää.
Luontoarvoja
Lampi on rehvöitynyt ja matalana lampena se on vesikasvien valtaama. Se rannalla oleva lehtometsä on arvokas luontokohde.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) järvi kuuluu. Järven vedenpinnan korkeus on 78,4 metriä mpy. Siihen on johdettu kuivatusoja pohjoispuolen niityltä. Lammen laskuoja lähtee sen lounaispäästä ja se laskee Päijänteen Ristiselkään, Keljonlahden Pohjanlahteen.
Effodeildin
Effodeildin on Tanskalle kuuluvan itsehallintoalueen Färsaarten jalkapallon pääsarja/ammattilais-sarja. Färsaarten sarjamestaruudesta on pelattu vuodesta 1942 lähtien. Eurocup-kilpailuihin färsaarelaisjoukkueet ovat osallistuneet vuodesta 1993 lähtien.
Vuoteen 1975 saakka korkein sarjataso oli nimeltään Meistara-deild (mestaruusdivisioona) ja vuosina 1976–2004 ''1. deild'' (1. divisioona). Vuosina 2006-2008 sarja tunnettiin nimellä Formuladeildin ja 2009-2011 nimellä Vodafonedeildin.
Lähteet
法罗群岛足球甲级联赛
Jay Z
Shawn Corey Carter (s. 4. joulukuuta 1969 Brooklyn, New York, New York), tunnetaan paremmin taiteilijanimellään Jay Z (ennen vuotta 2013 Jay-Z), on yhdysvaltalainen Grammy-palkittu rap-artisti, tuottaja ja yrittäjä. Jay Z on myynyt maailmanlaajuisesti yli 100 miljoonaa levyä. Forbes arvioi Jay Z:n nettovarallisuuden olevan n. miljardi Yhdysvaltain dollaria (n. 906,3 milj. euroa), mikä tekee hänestä Dr. Dren ja Sean Combsin ohella maailman varakkaimpia rap-muusikkoja.
Brooklynista kotoisin oleva Jay Z on julkaissut uransa aikana yli kymmenen sooloalbumia, joista tunnetuimpiin ja arvostetuimpiin kuuluvat esikoisalbumi Reasonable Doubt (1996) ja vuonna 2001 ilmestynyt The Blueprint. Hän on tehnyt myös yhteistyöprojekteja muun muassa Kanye Westin kanssa.
MC:nä Jay Z:tä pidetään yleisesti yhtenä kaikkien aikojen parhaista. Hänen nokkelat lyriikkansa, pettämätön ulosanti sekä katuelämää valtavirtahiphopiin sekoitteleva tyyli ovat tuoneet hänelle niin kaupallista menestystä kuin hiphop-piirien arvostuksen. Vuonna 2006 musiikkikanava MTV valitsi Jay Z:n kaikkien aikojen parhaaksi MC:ksi.
Varhainen elämä
Shawn Carter syntyi neljälapsiseen perheeseen Brooklynissa ja varttui Marcyn asuntoalueella Bedford-Stuyvesantissa. Hänen isänsä Adnes jätti perheen hänen ollessaan 11-vuotias, jolloin äiti Gloria kasvatti lapset yksin. Carter tunnettiin naapurustossaan nimellä "Jazzy", jonka hän muunsi myöhemmin "Jay-Z":ksi ja edelleen "Jay Z":ksi. Hän väittää ampuneensa 12-vuotiaana isoveljeään olkapäähän tämän varastettua hänen korujaan. 1980-luvulla kaduilla puhkesi crack-epidemia ja Carter alkoi myymään huumetta ollessaan teini-ikäinen. Hän on kertonut tuolloin ajatelleensa "selviytymistä", ja myöhemmin katuneensa crackin myymistä nähtyään sen vaikutuksen yhteisöön.
Jay Z esiintyi Jaz-O:n varhaisissa kappaleissa 1980-luvun loppupuolella ja 1990-luvun alussa. Jay Z oli myös varhaisella 1990-luvulla useissa battleissa LL Cool J:n kanssa. Hän oli mukana Big Daddy Kanen vuoden 1994 albumilla Daddy's Home kappaleella "Show and Prove".
Ura
Uran alussa Jay Z:llä oli lahjoistaan huolimatta vaikeuksia saada levytyssopimusta, niinpä hän perusti Damon Dashin ja Kareem "Biggs" Burken kanssa oman levy-yhtiön, Roc-A-Fella Recordsin. Vuonna 1996 ilmestyi Jay Z:n debyyttialbumi, Reasonable Doubt. Seuranneina vuosina, aina vuoteen 2003 asti, ilmestyi vuosittain uusi Jay Z -albumi, joista jokainen on saavuttanut Yhdysvalloissa platinalevyyn oikeuttavan myyntimäärän. vasen|pienoiskuva|224x224px|Jay Z backstagella vuonna 2000. Jay Z:n äiti sai tietää vasta 2000-luvulla, että hänen poikansa on menestynyt artisti, eikä koskaan kertonut tuttavilleen asiasta.
Vuosien varrella Roc-A-Fella Records kasvoi ja hankki riveihinsä uusia artisteja. Yhtiö on julkaissut muun muassa Kanye Westin ja Cam'ronin levyjä. Yhtiökumppaneineen Jay Z lanseerasi myös oman vaatemerkin, Rocawearin, vuonna 1999. Sittemmin Roc-A-Fella Records siirtyi Def Jam Recordingsin omistukseen.
Vuonna 2003 Jay Z perusti hyväntekeväisyysjärjestö The Shawn Carter Foundationin yhdessä äitinsä Gloria Carterin kanssa.
14. marraskuuta 2003 Jay Z julkaisi The Black Album -levyn, jonka hän sanoi jäävän hänen viimeiseksi sooloalbumikseen. Vuonna 2004 hän julkaisi Linkin Parkin kanssa mash-up-albumin Collision Course. Samana vuonna Jay Z siirtyi Def Jam Recordsin johtoon. Jay Z oli ollut riidoissa rap-artisti Nasin kanssa, ja he tekivät sovinnon vuonna 2005.
Vuonna 2006 Jay Z ilmoitti palaavansa artistin elämään ja julkaisevansa uuden levyn Kingdom Come. Albumi ilmestyi 2006 marraskuun 21. päivänä. Levyn single "Show Me What You Got" vuoti julkisuuteen viikko ennen sen aiottua julkaisupäivää. Hieman tämän jälkeen vuosi myös toinen kappale "Kingdom Come".
Jay Z:n yhdestoista studioalbumi The Blueprint 3 ilmestyi vuonna 2009. Levyä oli tuottamassa muun muassa Kanye West ja No I.D.
Vuonna 2010 Jay Z julkaisi kirjan Decoded, jossa hän kertoo elämästään. pienoiskuva|240x240px|Jay Z vuonna 2011. Vuonna 2011 Jay Z julkaisi Kanye Westin kanssa yhteislevyn Watch The Throne. Heinäkuussa 2013 Jay Z julkaisi albumin Magna Carta Holy Grail. Jay Z oli mukana vaimonsa Beyoncén kappaleella "Drunk in Love", joka julkaistiin joulukuussa 2013.
Vuonna 2015 Jay Z osti Aspiro-yhtiön, joka omistaa Tidal-musiikkipalvelun.
Jay Z julkaisi kolmannentoista studioalbuminsa 4:44 vuonna 2017. No I.D. toimi albumin tuottajana.
16. kesäkuuta 2018 Jay Z:n ja Beyoncén muodostama duo The Carters julkaisi debyyttialbuminsa Everything Is Love.
Yksityiselämä
Jay Z on naimisissa laulaja Beyoncé Knowlesin kanssa vuodesta 2008. Parin ensimmäinen lapsi, tyttö, syntyi New Yorkissa tammikuussa 2012. Jay Z oli niin innoissaan tuoreesta isyydestään, että julkaisi kotisivuillaan kappaleen nimeltä "Glory", jolla kuullaan lapsen ääntelyä, joka on nauhoitettu vain muutamaa hetkeä synnytyksen jälkeen. Helmikuussa 2017 Beyoncé ja Jay Z ilmoittivat odottavansa kaksosia.
Jay Z:n ja hänen puolisonsa matka Kuubaan vuonna 2013 jakoi mielipiteitä USA:ssa. Amerikkalaiset saavat matkustaa Kuubaan vain erityisluvalla. Jay Z:n ja Beyoncén matkaa kritisoitiin erityisesti republikaanien leiristä.
Vaikutteet
Jay Z sanoo kuunnelleensa lapsena vanhempiensa soul-levyjä. Hänen suosikkejaan olivat mm. Marvin Gaye ja Donny Hathaway. Jay Z sanoo musiikista:
200px|thumb|Jay Z lokakuussa 2006.
SEPECAT Jaguar
SEPECAT (Société Européenne de Production de l'Avion d'Ecole de Combat et d'Appui Tactique-eurooppayhtiö) yhteistyön muodosti 1966 ranskalainen Bréguet (joka johti suunnittelua) ja englantilainen British Aircraft Corporation eli BAC.
Live: Right Here, Right Now
Live: Right Here, Right Now on yhdysvaltalaisen hard rock -yhtye Van Halenin ensimmäinen ja tähän mennessä yhtyeen ainoa live-albumi. Albumista tehtiin samana vuonna myös musiikki-VHS ja myöhemmin myös musiikki-DVD. Live-albumi on myynyt multi-platinaa Yhdysvalloissa eli yli 2 miljoonaa kappaletta.
SEPECAT Jaguar
Tekniikkaa
Jaguar on yksipaikkainen kaksimoottorinen rynnäkkökone, jonka lentoonlähtöpaino on noin 15 tonnia. Koneen huippunopeus on Mach 1,6. (1,1 merenpinnan tasolla).
Live: Right Here, Right Now
Albumi
Billboard (Pohjois-Amerikka)
SEPECAT Jaguar
Käyttö
Armee de l'Air otti 1973 käyttöönsä 160 Jaguar A-tyyppiä ja koulutukseen 40 B-tyyppistä. RAF otti 1974 käyttöönsä Jaguar GR.1 eli Jaguar S-tyyppejä ja 35 Jaguar T2 eli Jaguar B-koulukonetta.
Live: Right Here, Right Now
Singlet
Billboard (Pohjois-Amerikka)
SEPECAT Jaguar
Käyttö
Jaguaria käytettiin Persianlahden sodassa ja Kosovon NATO-operaatoissa. RAF korvasi Jaguarit Panavia Tornadoilla ja Eurofighter Typhooneilla huhtikuussa 2007 ja Ranska Dassault Rafalella 2005. Myös Omanin ilmavoimat luopuivat konetyypin käytöstä vuonna 2014. Konetyyppi on ollut aktiivikäytössä myös Intian ilmavoimilla.
Håkansbölen kartano
Håkansbölen kartano eli Hakunilan kartano sijaitsee Vantaalla Hakunilan suuralueen Ojangon kaupunginosassa, nykyisen Hakunilan itäpuolella. Aiemmin Håkansbölen tilan maat ulottuivat myös nykyisen Hakunilan puolelle.
Col de Pierre Pertuis
thumb|250px|right|Solatie ylittää Col de Pierre Pertuis'n.
Håkansbölen kartano
Kartanon tilan historia viljelysmaana yltää 1500-luvulle saakka. Kartano on ollut vuodesta 2005 lähtien Vantaan kaupungin omistuksessa. Museovirasto on luokitellut kartanomiljöön valtakunnallisesti merkittävien rakennettujen kulttuuriympäristöjen joukkoon osana kohdetta Sotungin kylä ja Håkansböle. Kartanomiljöön rakennukset on myös suojeltu asemakaavassa.
Håkansbölen kartanopuistossa saa liikkua vapaasti ympäri vuoden. Puistoalueen halki virtaa Kormuniitynoja, jossa mainitaan olleen myös mylly.
pienoiskuva|Kartanon pihapiiriä rakennuksineen ja ympäröivää puistoa ilmakuvassa. Pätkä Kormuniitynojaa näkyy kuvan vasemmassa laidassa.
Päärakennus
Kartanon jugend-tyylinen hirsirunkoinen päärakennus on arkkitehti Armas Lindgrenin suunnittelema ja vuodelta 1908. Nykyinen päärakennus on rakennettu vanhan, vuosina 1842–1844 valmistuneen uusklassista arkkitehtuuria edustaneen päärakennuksen paikalle.
Kartanon entisöinti valmistui vuonna 2011.
Muut rakennukset
Päärakennusta ympäröivät lukuisat ulkorakennukset ja kartanonpuisto, joka kunnostettiin vuonna 2011. Entistämisessä oli mallina 1900-luvun alun tyyli. Vantaan kaupunki osti kartanon Sanmarkin perikunnalta vuonna 2005. Kokonaisuuteen kuuluva Pehtorin talo remontoitiin kahvila-ravintolaksi, joka avautui kesäksi 2018. Sopimus irtisanottiin vuonna 2021, mutta seuraavan vuoden kesällä Pehtorin talo ja sen viereinen vanha hevostalli vuokrattiin kuitenkin uusille yrittäjille.
Kartanon pihalla on myös ”Mutteritalo”, kaksikerroksinen huvimaja, jonka kartanon 1700-luvulla omistanut kauppias Johan Sederholm rakennutti kuningas Kustaa III:n vierailun kunniaksi. Mutteritalo on käytössä asuinrakennuksena.
Col de Pierre Pertuis
Historiaa
Roomalaiset rakensivat solaan tien ensimmäisen vuosisadan jälkimmäisellä puoliskolla. Solatietä on parannettu useaan otteeseen, kunnes sen merkitys väheni merkittävästi vuonna 1997, kun solan ali rakennettiin tunneli moottoritien A16 rakentamisen yhteydessä. Rautatietunneli solan ali rakennettiin jo vuonna 1874.
Gaizka Mendieta
Seurajoukkueura
Mendieta syntyi Baskimaan Bilbaossa, mutta adoptoitiin pienenä castellónilaiseen perheeseen. Castellónissa vuonna 1991 ammattilaisuransa aloittanut Mendieta siirtyi korkeimmalle sarjatasolle Primera Divisióniin ja Valencian joukkueeseen jo seuraavana vuonna. Valenciassa hän nousi Euroopan arvostetuimpien keskikenttäpelaajien joukkoon oltuaan tärkeässä roolissa, kun Valencia pelasi kahdesti peräkkäin Mestarien liigan loppuottelussa. Vuonna 2001 Mendieta siirtyi suurella, 29 miljoonan punnan siirtosummalla Italiaan, Lazioon, mutta ensimmäinen – ja viimeiseksi jäänyt – kausi roomalaisseurassa oli suuri pettymys. Seuraavaksi kaudeksi Lazio lainasi miehen Barcelonaan, mutta hän ei päässyt edes kotimaassaan lähellekään vuosituhannen vaihteen tasoaan. Myös Barcelonan visiitti jäi yhden kauden mittaiseksi.
Col de Pierre Pertuis
Historiaa
Sola on saanut nimensä latinankielisestä ilmauksesta petra pertusa (rikottu kivi).
Gaizka Mendieta
Seurajoukkueura
Kaudella 2003–2004 Mendieta siirtyi lainasopimuksella Middlesbroughiin Englantiin, joka lainan päätyttyä osti hänet. Jo ensimmäisellä kaudellaan brittiseurassa hän oli voittamassa seuran kaikkien aikojen ensimmäistä titteliä, joka oli Englannin liigacupin voitto. Koska debyyttikausi saarivaltiossa meni suurimmaksi osaksi brittiläiseen pelityyliin sopeutumiseen, odotettiin Mendietalta todellista paluuta huipulle toisella kaudellaan, mutta useat loukkaantumiset romuttivat suunnitelmat. Seurajoukkueuran paras saavutus Mestarien liigan loppuottelupaikkojen ja Englannin liigacupin voiton ohella on Espanjan cupin voitto vuodelta 1999.
Maajoukkueura
Espanjan maajoukkueessa Mendieta pelasi 40 ottelua, joissa hän teki kahdeksan maalia. Mendieta edusti Espanjaa EM-kilpailuissa 2000 ja MM-kilpailuissa 2002. Parhaat maajoukkuepelinsä hän pelasi vuoden 2000 EM-kilpailuissa, jossa Espanja oli murtamassa ”arvokilpailukiroustaan”, mutta putosi lopulta puolivälierissä Ranskalle. Tuossa ottelussa Espanja sai lopussa rangaistuspotkun, jonka Raúl laukoi yli maalin. Monet jäivät jossittelemaan, olisiko Espanja päässyt jatkoon, jos vaihtoon otettu ja jo yhden rangaistuspotkun ottelussa maaliin laukonut Mendieta olisi ollut laukomassa myös tuota rangaistuspotkua.
Eumenes Kardialainen
Eumenes (, noin 362 eaa.–316 eaa.) oli Kardiasta kotoisin oleva sotapäällikkö, joka toimi aluksi Aleksanteri Suuren kirjurina. Eumenes otti osaa diadokkisotiin, joissa hän puolusti Aleksanteri Suuren perillisten oikeutta Makedonian kruunuun. Hän tuli kuuluisaksi monien parempina sotilaina pidettyjen makedonialaisten kukistamisesta. Lopulta Eumenes jäi Antigonoksen vangiksi hänen omien sotilaidensa petettyä hänet.
Nuoruus
right|thumb|Filippos II oli Makedonian kuningas 359 eaa.–336 eaa. Hän teki Makedoniasta suurvallan, joka sai valtansa alle Makedoniaa ympäröivät alueet Kreikkaa myöten. Filippos arvosti suuresti kreikkalaista kulttuuria. Eumenes oli alkujaan kreikkalainen ja kotoisin Traakian Khersonesokselta, nykyiseltä Gallipolin niemimaalta. Plutarkhos kirjoittaa Eumeneen elämäkerrassaan, että tämä oli alkujaan köyhästä perheestä, mutta oli kuitenkin saanut hyvän koulutuksen kirjallisuudessa ja urheilussa. Kardiassa vieraillessaan Makedonian kuningas Filippos II näki Eumeneen muiden nuorukaisten kanssa harrastamassa pankrationia ja painia. Filippos ihastui Eumeneen niin, että otti tämän mukaan seurueeseensa ja palkkasi hänet yksityiskirjurikseen. Plutarkhos kertoo Eumeneen ja Filippoksen tapaamisesta myös toisen version, jota hän pitää luotettavampana. Filippos olisi version mukaan ollut Eumeneen isän kestiystävä, ja Filippos avusti ystävänsä poikaa etenemään urallaan. Filippoksen tultua murhatuksi Aleksanteri Suuri otti Eumeneen omaan palvelukseensa. Eumenes seurasi Aleksanteria tämän sotaretkellä Persiaa vastaan.
Persian ja Intian sotaretket
right|thumb|Aleksanteri Suuri oli Makedonian kuningas 336 eaa.–323 eaa. Hän valloitti Persian valtakunnan, mutta hänen kuolemansa jälkeen hänen seuraajansa eli ns. [[diadokit taistelivat toisiaan vastaan valtakunnan hallinnasta.]] Eumenes toimi Aleksanteri Suuren pääsihteerinä, mutta toimi myös muissa tehtävissä. Intiassa Eumenes johti 300 ratsumiestä hyökkäyksessä kahta kaupunkia vastaan, jotka olivat ryhtyneet Sangalan kaupungin kanssa kapinaan Aleksanteria vastaan.
Andrea Motis
pienoiskuva|Andrea Motis Andrea Motis (s. 9. toukokuuta 1995 Barcelona, Espanja) on espanjalainen jazzlaulaja, trumpetisti, saksofonisti ja säveltäjä.